

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA JAGODNJAK**

 **NAČELNIK**

KLASA: 022-01/19-01/ 04

URBROJ: 2100/09-19-01/01

Jagodnjak, 04.01.2019.

Na temelju čl. 48 Zakona o lokalnoj i područnoj (regionalnoj) samoupravi *(* „Narodne novine“ *,* br.33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17.*),* te čl. 48. točka 23. Statuta Općine Jagodnjak („Službeni glasnik“ broj 1/18.), Zakona o udrugama (Narodne novine*,* broj:74/14, 70/17.*),* te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ( „Narodne novine“, broj: 26/15.)načelnik Općine Jagodnjak donosi

ODLUKU

o načinu raspodjele raspoloživih sredstava iz Proračuna Općine Jagodnjak za 2019. godinu namijenjenih financiranju projekata udruga

I.

Ovom Odlukom utvrđuje se način raspodjele sredstava namijenjenih financiranju projekata udruga u području javnih potreba u sportu te u području javnih potreba u kulturi u iznosu osiguranim u Proračunu Općine Jagodnjak za 2019.

U Proračunu Općine Jagodnjak za 2019. godinu osigurano je u Programu 06, A 1006 01, 150.000,00 kuna namijenjenih financiranju javnih potreba iz kulture te u Programu 07, A 1007 01, 300.000,00 kuna namijenjenih financiranju javnih potreba u sportu.

II.

Sredstva navedena u točki I. raspodijeliti će se na temelju javnog natječaja za financiranje projekata udruga u području sporta i kulture (u daljnjem tekstu: Natječaj) čiji je nositelj Općina Jagodnjaki u skladu s dokumentacijom za provedbu Natječaja koja je sastavni dio ove Odluke.

III.

Dokumentacija za provedbu Natječaja iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasce za prijavu projekta,
4. obrazac za procjenu kvalitete/vrijednosti projekta i
5. obrasce za provedbu projekta i izvještavanje.

IV.

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Općine Jagodnjak ([www.jagodnjak.hr](http://www.jagodnjak.hr))

V.

Jedinstveni upravni odjel Općine Jagodnjak nadležan je za provedbu postupka.

Sukladno Uputama za prijavitelje, davatelj financijskih sredstavaće osnovati Povjerenstvo za otvaranje prijava i provjeru propisanih uvjeta natječaja te provesti otvaranje zaprimljenih prijava.

Davatelj financijskih sredstava osnovati će Povjerenstvo za ocjenjivanje za procjenu zaprimljenih projektnih prijava koje su uspješno ispunile provjeru propisanih uvjeta natječaja.

Članovi Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje radit će sukladno proceduri navedenoj u Uputama za prijavitelje i Poslovniku davatelja financijskih sredstava.

Članove Povjerenstva za otvaranje prijava i provjeru propisanih uvjeta natječaja imenuje čelnik davatelja financijskih sredstava.

Naknade za rad članova Povjerenstva za ocjenjivanje osigurat će se iz sredstava davatelja financijskih sredstava.

VI.

Na temelju provedenog postupka ocjenjivanja projekata, načelnik donosi Odluku o raspodjeli sredstava za financiranje projekata udruga u sportu i kulturi.

Na temelju Odluke iz stavka 1. ove točke Općina Jagodnjak će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na mrežnim stranicama Općina Jagodnjak [www.jagodnjak.hr](http://www.jagodnjak.hr)

VIII.

Za provedbu ove Odluke zadužuje se Jedinstveni upravni odjel Općine Jagodnjak.

IX.

Ova Odluka stupa na snagu danom donošenja.

 Načelnik:

Stevo Mlinarević